ΓΡΑΠΤΗ ΕΡΩΤΗΣΗ E-1242/01

υποβολή: Juan Naranjo Escobar (PPE-DE) προς την Επιτροπή

(26 Απριλίου 2001)

Θέμα: Τηλεϊατρική στην Ευρώπη

Η εφαρμογή των τεχνικών της κοινωνίας της πληροφορίας στην ιατρικήπήρξε αντικείμενο του Α' Διεθνούς Συνεδρίου Τηλεϊατρικής που διοργανώθηκε πρόσφατα στη Μαδρίτη. Τα πρώτα αποτελέσματα αποδεικνύουν ότι το σύστημα τηλεδιάγνωσης με τηλεδιάσκεψη περιορίζει ένα 75 % των προγραμματισμένων επισκέψεων σε νοσοκομείο και έως 90 % τα επείγοντα περιστατικά.

Από το 1999 στο νοσοκομείο Severo Ochoa της Μαδρίτης, εκτελείται με τη συμμετοχή μιας ομάδας εμβιομηχανικής και τηλεϊατρικής του Πανεπιστημίου Complutense της ίδιας πόλης, ένα πείραμα τηλεϊατρικής για κατ'οίκον αιμοδιάλυση, που εντάσσεται στο έργο Attract, που χρηματοδοτείται από την Ευρωπαϊκή Ένωση. Το πείραμα αυτό αποτελεί την πρώτη αυτής της κατηγορίας στο ευρωπαϊκό πλαίσιο. Αντίθετα, χώρες όπως οι Ηνωμένες Πολιτείες ή ο Καναδάς εφαρμόζουν σε γενικευμένο επίπεδο την τηλεϊατρική σε πολυποίκιλα περιβάλλοντα.

Τι εκτίμηση έχει κάνει η Επιτροπή για την εφαρμογή της τηλεϊατρικής στο ευρωπαϊκό πλαίσιο μέχρι σήμερα· Και, κατά περίπτωση, με ποιο τρόπο σκέπτεται η Επιτροπή να επιταχύνει τη γενικευμένη εγκατάσταση της τηλεϊατρικής στην Ευρώπη, σε τρόπο που να μπορεί να ανακτήσει την οπισθοδρόμηση που μας χαρακτηρίζει σε σχέση με τις βορειοαμερικανικές χώρες·

Απάντηση του κ. Liikanen εξ ονόματος της Επιτροπής

(3 Σεπτεμβρίου 2001)

Η ανάλυση της κατάστασης όσον αφορά τις (μη στρατιωτικές) εφαρμογέςπηρεσιών τηλεϊατρικής που εξασφαλίζουν αποτελεσματική αξιοποίηση δαπανών στις χώρες της Βόρειας Αμερικής και την Ευρώπη οδήγησε τιςπηρεσίες της Επιτροπής στο συμπέρασμα ότι η θέση της Ευρώπης στον τομέα αυτό είναι ενθαρρυντική συγκριτικά προς την αντίστοιχη της Βόρειας Αμερικής.

Η έρευνα που χρηματοδοτεί η Επιτροπή (ιδίως μετά το τρίτο πρόγραμμα πλαίσιο για την έρευνα και την τεχνολογική ανάπτυξη (ΕΤΑ)) διαδραμάτισε σαφή ρόλο: ορισμένα από τα προϊόντα των έργων έχουν ήδη διατεθεί στην αγορά των κρατών μελών καθώς και σε τρίτες αγορές. Η χρήση της τηλεϊατρικής είναι καθοριστικής σημασίας εργαλείο όσον αφορά την μέριμνα για τους ηλικιωμένους και τους πάσχονες από χρόνιες ασθένειες.

Έχουν ήδη διατεθεί στην αγορά εφαρμογές της τηλεπαθολογίας καθώς και της τηλεακτινολογίας που επιτρέπουν την εξ αποστάσεως εξέταση του ασθενούς καθώς και την ικανοποίηση αντιστοίχων αιτημάτων περί δεύτερης γνώμης και η εταιρεία που τις διαθέτει στην αγορά προτίθεται να τις διακινήσει επίσης και στην αγορά των Ηνωμένων Πολιτειών. Μια εφαρμογή που αφορά την ηλεκτρονική διαχείριση των κλινικών δοκιμών έχει επαληθευθεί σε μεγάλη κλίμακα (έξι χιλιάδες ασθενείς με προβλήματα καρδιάς) και χρησιμοποιείται στις φαρμακευτικές εταιρείες για κλινική έρευνα σε παγκόσμιο επίπεδο. Το πρόγραμμα αυτό αποτελεί πρωτοπόρο προϊόν στην αγορά του συγκεκριμένου τομέα. Η εταιρεία που συμμετέχει στην εμπορική διακίνησή του μετεξελίχθηκε από μικρή πρόσφατη εταιρεία μετά από έργο που χρηματοδότησε η Επιτροπή σε εταιρεία με προσωπικό τριάντα ατόμων σήμερα. Μία τρίτη εταιρεία ιδρύθηκε συνεπεία της ανάπτυξης συστήματος καταχώρησης των ασθενών βάσει του web (δικτύου). Επιβάλλεται να σημειωθεί ότι οι προαναφερόμενες τρεις εταιρείες συνεργάστηκαν προκειμένου να συγκεντρώσουν την απαραίτητη κρίσιμη μάζα από ανταγωνιστική άποψη. Ως εκ τούτου, τα τρία προαναφερόμενα προϊόντα είναι ολοκληρωμένα και αναμένεται ότι συντόμως θα διατεθούν στην αγορά ως ενιαία δέσμη. Η επικύρωση της αλληλοσυμπληρωματικότητας των προϊόντων αυτών έχει μόλις ολοκληρωθεί: τα τρία προαναφερθέντα προϊόντα επενεργούν ολοκληρωμένα στην πύλη μεταμοσχεύσεων που χρησιμοποιείται για το συνταίριασμα δοτών-δεκτών νεφρών και, σε μικρότερο βαθμό, τις μεταμοσχεύσεις ήπατος σε ορισμένες δυτικές και ανατολικές ευρωπαϊκές χώρες.

Τα ανωτέρω αποτελούν απλώς ένα παράρτημα, το οποίο συνοψίζει τις επιτυχίες της έρευνας που έχει χρηματοδοτήσει η Κοινότητα στον τομέα της τηλεϊατρικής.

Επιπλέον, παρατηρούνται συνεχείς ανταλλαγές μεταξύ των ερευνητών στις χώρες της Βόρειας Αμερικής και της Ευρώπης. Τα ευρωπαϊκά έργα συμμετέχουν τακτικά στις διεθνείς διασκέψεις τηλεϊατρικής.

Η Επιτροπή επιχειρεί παράλληλα να εντοπίσει τα σημεία συμφόρησης που παρεμποδίζουν την ευρύτερη εφαρμογή προϊόντων για τα οποία διατίθενται επιτυχώς επικυρωμένα αποτελέσματα. Πιθανή πρωτοβουλία αποτελεί η οργάνωση συντονισμένης προσέγγισης της Επιτροπής όσον αφορά τις μείζονες ομάδες χρηστών όπως οι οργανώσεις επαγγελματιών που σχετίζονται με τονγειονομικό τομέα και φαρμακευτικών εταιρειών προκειμένου να εξασφαλιστεί ότι, πέραν της αποτελεσματικής αξιοποίησης των δαπανών, έχουν επικυρωθεί πλήρως τα αντίστοιχα ιατρικά οφέλη και αποτελούν αντικείμενο της δέουσας εκμετάλλευσης.

Τα αποτελέσματα αναλόγων δράσεων αναμένεται να δημιουργήσουν τα απαραίτητα δεδομένα και επιχειρήματα που θα επιτρέψουν στα κράτη μέλη να προσαρμόσουν τις αντίστοιχες στρατηγικέςλοποίησης. Στο πλαίσιο αυτό, η Επιτροπή έχει ήδη συγκροτήσει, μετά από το τέταρτο πρόγραμμα πλαίσιο (1994-1998) για την ΕΤΑ, ομάδα εργασίας εκπροσώπων των Υπουργείων Υγείας των κρατών μελών (που αποκαλείται ομάδα εργασίας για τηνγεία). Οι εθνικοί εκπρόσωποι κλήθηκαν ναποβάλουν ταφιστάμενα εθνικά προγράμματα στρατηγικού χαρακτήρα για την εφαρμογή της τηλεματικής στον τομέα τηςγείας, συμπεριλαμβανομένης της τηλεϊατρικής, στην Ευρώπη.

Αντίγραφο του εγγράφου εργασίας που περιέχει την τρίτη έκδοση του γλωσσάριου της τηλεϊατρικής και συνοψίζει μεταξύ άλλων, τα αποτελέσματα από επιμέρους έργα θα αποσταλεί απευθείας στο Αξιότιμο Μέλος και τη Γραμματεία του Κοινοβουλίου.